CELEX: 32010R0573
Language: hu
Date: 2010-06-30 00:00:00
Title: A Bizottság 573/2010/EU rendelete ( 2010. június 30. ) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU rendelet módosításáról  (EGT-vonatkozású szöveg )

1.7.2010   
            
            
               HU
            
            
               Az Európai Unió Hivatalos Lapja
            
            
               L 166/1
            
         A BIZOTTSÁG 573/2010/EU RENDELETE
   (2010. június 30.)
   a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               A 300/2008/EK rendelet 4. cikkének (3) bekezdése értelmében a Bizottságnak részletes intézkedéseket kell elfogadnia a rendelet 4. cikkének (1) bekezdése szerinti közös alapkövetelmények és 4. cikkének (2) bekezdése szerinti, a közös alapkövetelményeket kiegészítő általános intézkedések végrehajtására vonatkozóan.
            
         
               (2)
            
            
               Amennyiben érzékeny védelmi intézkedéseket tartalmaznak, ezeket az intézkedéseket a Bizottság eljárási szabályzatának módosításáról szóló, 2001. november 29-i 2001/844/EK, ESZAK, Euratom bizottsági határozat (2) értelmében a 300/2008/EK rendelet 18. cikkének a) pontjában előírt módon EU minősített információként kell kezelni, és ennek megfelelően nem lehet őket közzétenni. Ezeket az intézkedéseket külön jogi aktusban, a tagállamoknak címzett határozatban indokolt elfogadni.
            
         
               (3)
            
            
               A 300/2008/EK rendelet a 4. cikkének (2) bekezdése és a 4. cikkének (3) bekezdése szerinti eljárásokkal összhangban elfogadott végrehajtási szabályokban meghatározott naptól, de legkésőbb 2010. április 29-től alkalmazandó teljes egészében. Ennek megfelelően a 300/2008/EK rendelet és annak végrehajtási jogi aktusai alkalmazásának összehangolása érdekében indokolt, hogy ez a rendelet is 2010. április 29-től legyen alkalmazandó.
            
         
               (4)
            
            
               Mindezekkel összefüggésben a nemzeti polgári repülésbiztonság minőség-ellenőrzési programjaira vonatkozó közös előírások megállapításáról szóló, 2003. július 4-i 1217/2003/EK bizottsági rendeletet (3), a polgári légiközlekedés-védelem területén történő bizottsági vizsgálatok lefolytatására vonatkozó eljárások megállapításáról szóló, 2003. augusztus 22-i 1486/2003/EK bizottsági rendeletet (4), a repülőtereken található szigorított biztonsági területek kritikus részeinek közös meghatározásáról szóló, 2004. június 21-i 1138/2004/EK bizottsági rendeletet (5) és az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2008. augusztus 8-i 820/2008/EK bizottsági rendeletet (6) – amelyek mind a polgári légi közlekedés védelme területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletet hajtották végre (7) – hatályon kívül kell helyezni.
            
         
               (5)
            
            
               A 300/2008/EK rendelet 18. cikke lehetővé teszi, hogy az utasokra közvetlen hatással lévő intézkedések Bizottság általi közzétételére vonatkozó általános szabály ellenére, bizonyos, a 2001/844/EK, ESZAK, Euratom határozat értelmében minősített információként kezeljenek, és azok ne kerüljenek közzétételre. Ezeket az intézkedéseket külön jogi aktusban, a tagállamoknak címzett határozatban indokolt elfogadni. A határozat érzékeny védelmi intézkedéseket és eljárásokat tartalmazó részét indokolt nem közzétenni, illetve indokolt, hogy azok kizárólag a jogos érdekekkel rendelkező üzemeltetők és jogi személyek számára legyenek hozzáférhetők. Ilyen intézkedések lehetnek többek között a szigorított védelmi területre való belépéskor vagy az ott tartózkodáskor a légi járművek, járművek, személyek, poggyász, postai küldemények és áruk ellenőrzési módjára vonatkozó egyes részletes eljárások, illetve az ezek alóli kivételek, valamint az átvizsgáló berendezések műszaki specifikációi.
            
         
               (6)
            
            
               Az e rendeletben előírt intézkedések összhangban vannak a 300/2008/EK rendelet 19. cikkének (1) bekezdése alapján létrehozott, a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   Ez a rendelet a polgári légi közlekedés védelmi szempontból aggályos jogellenes cselekményekkel szembeni megóvását szolgáló közös alapkövetelményekre vonatkozó részletes intézkedéseket, valamint az ezeket a közös alapkövetelményeket kiegészítő általános intézkedéseket állapítja meg.
   2. cikk
   A végrehajtás szabályai
   (1)   Az 1. cikkben említett intézkedéseket a melléklet állapítja meg.
   (2)   A 300/2008/EK rendelet 10. cikkének (1) bekezdésével összhangban a nemzeti polgári légiközlekedés-védelmi programoknak ezt a rendeletet megfelelően figyelembe kell venniük.
   3. cikk
   Hatálybalépés
   Ez a rendelet az Európai Unió Hivatalos Lapjában való közzétételét követő huszadik napon lép hatályba és akkortól alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. június 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 72. o.
   
      (2)  HL L 317., 2001.12.3., 1. o.
   
      (3)  HL L 169., 2003.7.8., 44. o.
   
      (4)  HL L 213., 2003.8.23., 3. o.
   
      (5)  HL L 221., 2004.6.22., 6. o.
   
      (6)  HL L 221., 2008.8.19., 8. o.
   
      (7)  HL L 355., 2002.12.30., 1. o.
   
      MELLÉKLET
      A 185/2010/EU rendelet (1) melléklete a következőképpen módosul:
      
                  A.
               
               
                  A 4. fejezet a következő 4.1.1.2. c) ponttal egészül ki:
                  
                              „c)
                           
                           
                              robbanóanyag-kereső kutyákkal és az a) pontnak megfelelően.”
                           
                        
            
                  B.
               
               
                  A 4. fejezet a következő 4.1.1.9. ponttal egészül ki:
                  
                              „4.1.1.9.
                           
                           
                              A robbanóanyag-kereső kutyák csak kiegészítő átvizsgálásra használhatók.”
                           
                        
            
                  C.
               
               
                  A 4. fejezet a következő 4.1.2.3. d) ponttal egészül ki:
                  
                              „d)
                           
                           
                              robbanóanyag-kereső kutyákkal és az a) pontnak megfelelően.”
                           
                        
            
                  D.
               
               
                  Az 5. fejezet a következő 5.1.1. e) ponttal egészül ki:
                  
                              „e)
                           
                           
                              robbanóanyag-kereső kutyák.”
                           
                        
            
                  E.
               
               
                  A 12. fejezet a következő 9. ponttal egészül ki:
                  „12.9.   ROBBANÓANYAG-KERESŐ KUTYÁK
                  12.9.1.   Általános elvek
                  
                  
                              12.9.1.1.
                           
                           
                              A robbanóanyag-kereső kutya (EDD) képes meghatározott és annál nagyobb mennyiségű robbanóanyag érzékelésére és a robbanóanyag jelenlétének jelzésére.
                           
                        
                              12.9.1.2.
                           
                           
                              Az érzékelést nem befolyásolja a robbanóanyag alakja, helye és elhelyezkedése.
                           
                        
                              12.9.1.3.
                           
                           
                              A robbanóanyag-kereső kutya a vonatkozó bizottsági határozat 12-D. függelékében felsorolt robbanóanyagok felismerését passzív válasz formájában jelzi.
                           
                        
                              12.9.1.4.
                           
                           
                              A robbanóanyag-kereső kutya és a kutyavezető átvizsgálás céljára akkor vehető igénybe, ha mindketten külön-külön és együttesen is megkapták a jóváhagyást.
                           
                        
                              12.9.1.5.
                           
                           
                              A robbanóanyag-kereső kutya és a kutyavezető alapkiképzésben, majd szinten tartó képzéseken vesz részt a szükséges kompetenciák megszerzése és fenntartása, és adott esetben új kompetenciák elsajátítása érdekében.
                           
                        
                              12.9.1.6.
                           
                           
                              A robbanóanyag-kereső kutyából és a kutyavezető(k)ből álló robbanóanyag-kereső team a jóváhagyást a kiképzés sikeres teljesítése után kaphatja meg.
                           
                        
                              12.9.1.7.
                           
                           
                              A robbanóanyag-kereső team jóváhagyására a vonatkozó bizottsági határozat 12-E. és 12-F. függelékével összhangban a felelős hatóság vagy az e hatóság nevében eljáró szerv jogosult.
                           
                        
                              12.9.1.8.
                           
                           
                              A felelős hatóság jóváhagyását követően a robbanóanyag-kereső team védelmi átvizsgálás céljára vagy a kutya szabad hozzáférésén alapuló módszerrel (free running method), vagy távoli robbanóanyag szagazonosító módszerrel (remote explosive scent tracing method) vehető igénybe.
                           
                        12.9.2.   A robbanóanyag-kereső kutyára vonatkozó előírások
                  
                  
                              12.9.2.1.
                           
                           
                              A robbanóanyag-kereső kutyák teljesítményére vonatkozó követelményeket a vonatkozó bizottsági határozat 12-D. függeléke határozza meg.
                           
                        
                              12.9.2.2.
                           
                           
                              A személyek, a kézipoggyász, az utasokon kívüli egyéb személyeknél lévő tárgyak, a járművek, a légi járművek, a fedélzeti ellátmány, a repülőtéri ellátmány és a repülőterek szigorított védelmi területeinek átvizsgálására igénybe vett robbanóanyag-kereső teamnek teljesítenie kell az 1. érzékelési szabvány előírásait.
                           
                        
                              12.9.2.3.
                           
                           
                              A feladott poggyász, a légifuvarozói postai küldemények és anyagok, valamint a légi áru és a postai küldemények átvizsgálására igénybe vett robbanóanyag-kereső teamnek teljesítenie kell a 2. érzékelési szabvány előírásait.
                           
                        
                              12.9.2.4.
                           
                           
                              A távoli robbanóanyag szagazonosító módszerrel történő robbanóanyag-érzékelésre jóváhagyott robbanóanyag-kereső team kizárólag a légi áru átvizsgálására vehető igénybe, vagyis a 2. szabványba tartozó egyéb területeken nem.
                           
                        
                              12.9.2.5.
                           
                           
                              A robbanóanyag felderítésére irányuló átvizsgálásra igénybe vett robbanóanyag-kereső kutyát az állat egyéni azonosítására alkalmas eszközzel kell ellátni.
                           
                        
                              12.9.2.6.
                           
                           
                              A robbanóanyag-kereső feladatok ellátása során a robbanóanyag-kereső kutyát minden esetben a kutyával közös munkára jóváhagyott kutyavezető kíséri.
                           
                        
                              12.9.2.7.
                           
                           
                              A kutya szabad hozzáférésén alapuló módszerrel történő keresésre jóváhagyott robbanóanyag-kereső kutyához egy kutyavezető tartozik. Egy kutyavezető legfeljebb két robbanóanyag-kereső kutya irányítására kaphat jóváhagyást.
                           
                        
                              12.9.2.8.
                           
                           
                              A távoli robbanóanyag szagazonosító módszerrel jóváhagyott robbanóanyag-kereső kutyák esetében egy kutyát legfeljebb két kutyavezető irányíthat.
                           
                        12.9.3.   A kiképzés követelményei
                  
                  
                     Kötelező általános kiképzés
                  
                  
                              12.9.3.1.
                           
                           
                              A robbanóanyag-kereső team kiképzése elméleti, gyakorlati és munkahelyi képzési elemeket foglal magába.
                           
                        
                              12.9.3.2.
                           
                           
                              A kiképzés tartalmát a felelős hatóság határozza meg vagy hagyja jóvá.
                           
                        
                              12.9.3.3.
                           
                           
                              A kiképzést a felelős hatóság vagy a nevében eljáró szerv végzi a 185/2010/EU rendelet mellékletének 11.5. pontjában meghatározottaknak megfelelő képesítéssel rendelkező kiképzők közreműködésével.
                           
                        
                              12.9.3.4.
                           
                           
                              A robbanóanyag felderítésére kiképzett kutyák csak erre az egy célra vehetők igénybe.
                           
                        
                              12.9.3.5.
                           
                           
                              A kiképzés során robbanóanyagot tartalmazó gyakorlóanyagokat kell alkalmazni.
                           
                        
                              12.9.3.6.
                           
                           
                              A gyakorlóanyagok kezeléséért felelős személyek megfelelő kiképzésben vesznek részt annak elkerülése érdekében, hogy az egyes robbanóanyag-szagminták eredeti szaga kontaminálódjon.
                           
                        
                     A robbanóanyag-kereső teamek alapkiképzése
                  
                  
                              12.9.3.7.
                           
                           
                              A robbanóanyag-kereső team a vonatkozó bizottsági határozat 12.9.3. pontjában szereplő kritériumoknak megfelelő alapkiképzésben vesz részt.
                           
                        
                              12.9.3.8.
                           
                           
                              A robbanóanyag-kereső team alapkiképzése magában foglalja a célmunkakörnyezetben zajló gyakorlati kiképzést is.
                           
                        
                     A robbanóanyag-kereső teamek szinten tartó képzése
                  
                  
                              12.9.3.9.
                           
                           
                              A robbanóanyag-kereső kutya és a kutyavezető szinten tartó képzésben vesz részt, külön-külön és együtt, teamként is.
                           
                        
                              12.9.3.10.
                           
                           
                              A szinten tartó képzés célja az alapkiképzés során elsajátított kompetenciák, valamint a védelem területén megvalósult fejlesztéseknek megfelelő kompetenciák fenntartása.
                           
                        
                              12.9.3.11.
                           
                           
                              A robbanóanyag-kereső teamek szinten tartó képzésére legalább hathetes időközönként sor kerül. A szinten tartó képzés minimális időtartama hathetes időszakonként négy óra.
                           
                        
                              12.9.3.12.
                           
                           
                              A 11. pont nem alkalmazandó, amikor a robbanóanyag-kereső kutya legalább heti rendszerességgel részt vesz a vonatkozó bizottsági határozat 12-D. függelékében felsorolt valamennyi anyag felismerését célzó kiképzésben.
                           
                        
                     A robbanóanyag-kereső teamek kiképzéséről készített nyilvántartás
                  
                  
                              12.9.3.13.
                           
                           
                              Az alap- és a szinten tartó kiképzésről egyaránt nyilvántartást kell vezetni mind a robbanóanyag-kereső kutya, mind pedig a kutyavezető esetében, legalább az alkalmazásukról szóló szerződés időtartama alatt; a nyilvántartást a felelős hatóság kérésére rendelkezésre kell bocsátani.
                           
                        
                     A robbanóanyag-kereső teamek műveleti kiképzése
                  
                  
                              12.9.3.14.
                           
                           
                              A robbanóanyag-kereső kutya átvizsgálási feladatokra való alkalmazása során műveleti kiképzésben vesz részt a vonatkozó bizottsági határozat 12-D. függelékében szereplő teljesítménnyel kapcsolatos követelményeknek való megfelelése érdekében.
                           
                        
                              12.9.3.15.
                           
                           
                              A műveleti kiképzésre az alkalmazás időtartama alatt folyamatos véletlenszerű alapon kerül sor, és célja a robbanóanyag-kereső kutya felderítési teljesítményének jóváhagyott gyakorló anyagokkal történő mérése.
                           
                        12.9.4.   Jóváhagyási eljárás
                  
                  
                              12.9.4.1.
                           
                           
                              A jóváhagyási eljárás során gondoskodni kell a következő kompetenciák méréséről:
                              
                                          a)
                                       
                                       
                                          a robbanóanyag-kereső kutya képes megfelelni a vonatkozó bizottsági határozat 12-D. függelékében szereplő, a felderítési teljesítménnyel kapcsolatos követelményeknek;
                                       
                                    
                                          b)
                                       
                                       
                                          a robbanóanyag-kereső kutya képes a robbanóanyag jelenlétét passzív válasszal jelezni;
                                       
                                    
                                          c)
                                       
                                       
                                          a robbanóanyag-kereső kutya és a kutyavezető képesek hatékony teammunkát végezni; továbbá
                                       
                                    
                                          d)
                                       
                                       
                                          a kutyavezető képes a robbanóanyag-kereső kutya megfelelő vezetésére, a kutya jelzéseinek megfelelő értelmezésére, illetve megfelelően reagál abban az esetben, ha a kutya robbanóanyag jelenlétét jelzi.
                                       
                                    
                        
                              12.9.4.2.
                           
                           
                              A jóváhagyási eljárás során a robbanóanyag-kereső team valamennyi alkalmazási területének megfelelő szimulációt kell végezni.
                           
                        
                              12.9.4.3.
                           
                           
                              A robbanóanyag-kereső team csak abban az esetben kaphatja meg az egyes területekre vonatkozó engedélyt, ha az adott terület vonatkozásában sikeresen teljesítette a kiképzést.
                           
                        
                              12.9.4.4.
                           
                           
                              A jóváhagyási eljárásokat a vonatkozó bizottsági határozat 12-E. és 12-F. függelékével összhangban kell lefolytatni.
                           
                        
                              12.9.4.5.
                           
                           
                              Az időszakos jóváhagyás érvényessége legfeljebb 12 hónap.
                           
                        12.9.5.   Minőség-ellenőrzés
                  
                  
                              12.9.5.1.
                           
                           
                              A robbanóanyag-kereső teamet a vonatkozó bizottsági határozat 12-G. függelékében meghatározott intézkedéseknek megfelelő minőség-ellenőrzésnek kell alávetni.
                           
                        12.9.6.   Az átvizsgálás módszere
                  
                  A további részletes követelményeket a vonatkozó bizottsági határozat tartalmazza.”
               
            
         (1)  HL L 55., 2010.3.5., 1. o.